#абаза_турых           АЦГВИ АХ1ВЫНАПИ

Зны ацгви ах1вынапи анйан, — уг1ай, ах1вынап, агъны йх1фуш ацадх1ыргал, — ах1ват1 ацгвы.
— Йауашт1, — ах1ват1 ах1вынапгьи.
Ацгви ах1вынапи чуанк1 азна рызкъы адыргалын аца ац1ахь йыц1адыргылт1.
Мышк1ы ацгвы, — х1ыгвла цгвы атаца па айаут!, сцата хьыз йыхьсц1ара атахъып1. — ах1ват1.
Щта, уца, — ах1ват1 ах1вынапгьи.
Ацгвы цат1 йкъван йг1айхт1.
— Ауи аъара уызкъвайа? — ах1ван йазц1г1ат1 ах1вынап.
— Хьыз хьц1ара майрума? Схъвыцуан — скъват1, — ах1ват1 ацгвы.
— Йыхьуц1айа щта?
— Хъахъыфг1а.
Датшагьи мшк1ы, — х1ыгвла ацгвы па айаут1. Сцата хьыз йыхьсц1ара атахъып1. — ах1ват1 ацгвы.
— Щта, уца, — ах1ват1 ах1вынапгьн.
Ацгвы бзидздза тшаркъван йг1айхт1.
— Узызцаз йыхьуц1айа? — х1ва йазц1г1ат1 ах1вынап.
— Бжафа, — ах1ват1 ацгвы.
Датшагьи мшк1ы ацгвы, — х1ыгвла па айаут1, сцата хьыз йыхьсц1ара атахъып!, — ах1ват1.
— Уца щта, — ах1ват1 ах1вынапгьи.
Ацгвы цат1 бзидздзара йкъван йг1айхт1.
— Узызцаз йыхьуц1айа? — ах1ват1 ах1вынап.
— Чуанахърышвт, ах1ват1 ацгвы.
Агъны г1аталт1.
— Ах1вынап, унай х1чуан х1апшып1, — ах1ват1 ацгвы. Йцазтын — ачуан ахърышвтта йщт1ап1.
— Хьыз xьцlapa сцит1 анух1вуз ари йтаз уфун, — ах1ват1 ах1вынап.
— Йач1выйа йсыквым зсыквуц1ауа? — ах1ват1 ацгвы ах1вынап г1анак1ын йафт!.
«Ацгви ах1вынапи райгвара апш» ззырх1вауа ауи ак1вп1.